CELEX: E2004G0005
Language: hu
Date: 2004-09-24 00:00:00
Title: Az EFTA-Államok Állandó Bizottságának határozata (szám: 5/2004/SC) (2004. szeptember 23.) az EGT pénzügyi mechanizmust illető költségmegosztási elv megállapításáról

30.6.2005   
            
            
               HU
            
            
               Az Európai Unió Hivatalos Lapja
            
            
               L 168/48
            
         AZ EFTA-ÁLLAMOK ÁLLANDÓ BIZOTTSÁGÁNAK HATÁROZATA
   (szám: 5/2004/SC)
   (2004. szeptember 23.)
   az EGT pénzügyi mechanizmust illető költségmegosztási elv megállapításáról
   AZ EFTA-ÁLLAMOK ÁLLANDÓ BIZOTTSÁGA,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a „megállapodás”),
   tekintettel a Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodásra (a továbbiakban: „EGT bővítési megállapodás”),
   tekintettel az EGT-megállapodásba az EGT bővítési megállapodással beillesztett, az EGT pénzügyi mechanizmusról szóló jegyzőkönyv 38a. cikkére,
   tekintettel a Norvég Királyság és az Európai Közösség közötti, a 2004–2009 időszakra vonatkozó norvég pénzügyi mechanizmusról szóló megállapodásra,
   tekintettel az EFTA-államok Állandó Bizottságának az EGT pénzügyi mechanizmus számára ideiglenes bizottság létrehozásáról szóló, 2003. december 4-i 4/2003/SC. számú határozatára,
   tekintettel az EFTA-államok Állandó Bizottságának a pénzügyi mechanizmus bizottságának létrehozásáról szóló, 2004. június 3-i 4/2003/SC. számú határozatára,
   A KÖVETKEZŐKÉPPEN HATÁROZOTT:
   1. cikk
   Az EGT/EFTA-államok EGT pénzügyi mechanizmushoz való hozzájárulása a 2004–2009-es időszak vonatkozásában az e határozathoz csatolt melléklet alapján kerül meghatározásra.
   2. cikk
   Ez határozat azonnali hatállyal érvényes.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2004. szeptember 23-án.
      
         
            az Állandó Bizottság részéről
         
         
            az elnök
         
         Kjartan JÓHANNSSON
         
            a főtitkár
         
         William ROSSIER
      
   
   MELLÉKLET
   A 2004–2009-ES IDŐSZAKRA VONATKOZÓ EGT PÉNZÜGYI MECHANIZMUS KÖLTSÉGMEGOSZTÁSÁNAK TECHNIKAI LEÍRÁSA
   
               1.
            
            
               Az EGT/EFTA-államok EGT pénzügyi mechanizmushoz való hozzájárulása azon legutóbbi három év bruttó hazai termékén (GDP-jén) alapul, amelyekhez rendelkezésre állnak az adatok. Minden EGT/EFTA-állam esetében a t pénzügyi évre alkalmazandó rész az alábbi képlet alapján számolandó ki:
               Rész (t) = ((GDP(t-4)/GDPEFTA
                  (t-4)) + (GDP(t-3)/GDPEFTA
                  (t-3)) + (GDP(t-2)/GDPEFTA
                  (t-2))) : 3
            
         
               2.
            
            
               E képletben a GDPEFTA az EGT/EFTA-államok teljes GDP-jét, míg a GDP a kérdéses EGT/EFTA-állam GDP-jét jelenti.
            
         
               3.
            
            
               Ily módon egy EGT/EFTA-államnak a pénzügyi mechanizmus mind az öt éves részletéhez való hozzájárulása megfelel ugyanezen állam GDP-részének az EGT/EFTA-államok teljes GDP-jében, ami során azon legutóbbi három év átlagát veszik, amelyekhez rendelkezésre állnak az adatok.
            
         
               4.
            
            
               A GDP-t illető adatokat az EGT/EFTA-államok Nemzeti Statisztikai Intézetei (NSI-k) állítják rendelkezésre.
            
         
               5.
            
            
               A hozzájárulásokat EUR-ban kell kifejezni.
            
         
               6.
            
            
               A Liechtensteinre vonatkozó GDP-adatokat (mivel Liechtenstein hivatalosan nem állítja rendelkezésre ezen adatokat) úgy lehet felbecsülni, hogy Svájc GDP-jét elosztják állandó lakossága számával, és az így kapott összeget megszorozzák Liechtenstein állandó lakossága számával.
            
         
               7.
            
            
               A GDP-adatokat, amelyekre az egy bizonyos t évet illető hozzájárulásokat alapozzák, ugyanazon év február 1-jéig kell leadni, és a t–4, t–3 és t–2 évekre kell vonatkozniuk.